Jesús Iglesias, coordinador xeneral dIzquierda Xunida, va facer güei públicu lanunciu de que refuguen los presupuestos gubernamentales en compañía de los sos socios de coalición electoral, el Bloque por Asturies y Los Verdes. Nesi sen, Iglesias dixo ayeri  nAvilés que la so formación ta más cerca que nunca de refugar los presupuestos presentaos pol PSOE na Xunta Xeneral y xustificó esta decisión argumentando que van en contra de les polítiques dIX. Ye un presupuestu que nun tien los conteníos sociales quesperábemos: nun se cumplel Plan de Vivienda, les prestaciones a latención a la dependencia son inferiores a les que saprueben nel restu del Estáu, súbese una nimiedál salariu social....    Iglesias, que dixo que la obtinación del PSOE nun  diba ser quien a responsabilizalos de que nun saprueben los presupuestos, tien plazu pa presentar la enmienda a la totalidá hastal vienres 14, enmienda que se diba amestar a la yá presentada pol PP. Les dos enmiendes suponen un pilancu insalvable pal proyectu de presupuestu ellaboráu pol Gobiernu en minoría, lo garantiza un escenariu pindiu quabre bien de posibilidaes. Laprobación parlamentaria de la enmienda a la totalidá --dase por seguro quel PP votará la presentada por IX-- va suponer la devolución  del proyectu presupuestariu del PSOE y la prórroga automática, a partir del próximu 1 de xineru, del Presupuestu del 2007.